Greek Legal Document

Category: 8

Content:
5. ΠΡΟΕΔΡΙΚΟΝ ΔΙΑΓΑΓΜΑ υπ’ αριθ. 811 της 31 Ιουλ./1 Σεπτ. 1980 (ΦΕΚ Α΄ 198) Περί τροποποιήσεως, συμπληρώσεως και διαμορφώσεως εις ενιαίον κείμενον της περί ΔΕΠΟΣ υφισταμένης νομοθεσίας. Με την παρ. 5 άρθ. 1 του Π.Δ. 190/3-5 Μαΐου 1988 (ΦΕΚ Α΄ 82) ορίστηκε ότι: «Όπου στις διατάξεις του πιο πάνω Π.Δ. 811/1980 όπως ισχύει, προβλέπεται, για τη ρύθμιση θεμάτων, έκδοση π.δ/τος, τα θέματα αυτά ρυθμίζονται εφ’ εξής με απόφαση του Υπουργού Περιβάλλοντος, Χωροταξίας και Δημοσίων Έργων ή με κοινή απόφαση αυτού και των κατά περίπτωσιν συναρμόδιων Υπουργών, όπου προβλέπεται τέτοια σύμπραξη (τροπ. άρθρων παρ. 2, 8 και 10 παρ. 1 π.δ. 811/1980)». Έχοντες υπ' όψει: 1.Τας διατάξεις του άρθρου 56, παρ. 1 και 2 του  Ν. 947/1979 «περί οικιστικών περιοχών». 2.Τας διατάξεις του άρθρου 3 παρ. 1 εδάφιον α και 12 παρ. 3 του Ν. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος». 3.Τας υπ’ αριθ. 40/1980 και 691/1980 γνωμοδοτήσεις του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, απεφασίσαμεν: Άρθρον 1. Τροποποιείται, συμπληρούται και διαμορφούται εις ενιαίον κείμενον η περί ΔΕΠΟΣ υφισταμένη νομοθεσία, έχον ως εξής: ΚΕΦΑΛΑΙΟΝ Α΄. Σύστασις, Επωνυμία, Έδρα, Υποκαταστήματα. Άρθρ.9.-«1.Ο Γενικός Διευθυντής προΐσταται απασών των υπηρεσιών της ΔΕΠΟΣ, έχων την άμεσον διεύθυνσιν των εν γένει εργασιών αυτής, συμφώνως προς τας κειμένας διατάξεις, τους Κανονισμούς της ΔΕΠΟΣ και τας σχετικάς αποφάσεις του Διοικητικού Συμβουλίου. Υποβάλλει τας εκθέσεις του άρθρ. 12 παρ. 3 εδάφ. δ΄, εισηγείται εις το Διοικητικόν Συμβούλιον μετά του Προέδρου περί του διορισμού και της απολύσεως των Διευθυντών, του Νομικού Συμβούλου, τον αναπληρωτήν αυτού ως και του λοιπού προσωπικού της ΔΕΠΟΣ αναλόγως των εκάστοτε υφισταμένων αναγκών». Η παρ. 1 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 2.Ενημερώνει τον Πρόεδρον του Δ.Σ. και το Διοικητικόν Συμβούλιον επί της εν γένει πορείας των υποθέσεων της ΔΕΠΟΣ και των υπ’ αυτού εν τη διευθύνσει των εργασιών της ΔΕΠΟΣ ληφθεισών αποφάσεων, εισηγούμενος εις τον Πρόεδρον του Δ.Σ. την έκτακτον σύγκλησιν του Διοικητικού Συμβουλίου εις ην περίπτωσιν κρίνει ότι επιβάλλεται η άμεσος ενημέρωσίς του, προς λήψιν αποφάσεως επί θέματος μείζονος σπουδαιότητος. 3.Υπογράφει άπαντα τα έγγραφα της ΔΕΠΟΣ πλην εκείνων, τα οποία προβλέπεται δια του παρόντος να υπογράφωνται υπό του Προέδρου του Δ.Σ. Συνυπογράφει μετά του Προέδρου του Δ.Σ. τον Προϋπολογισμόν, τον Ισολογισμόν και την Έκθεσιν Πεπραγμένων, τον Ετήσιον Προϋπολογισμόν και τα Ετήσια και Μακροχρόνια Προγράμματα Δραστηριοτήτων, ως και τους πάσης φύσεως Κανονισμούς της ΔΕΠΟΣ. 4.Τον Γενικόν Διευθυντήν συνεπικουρούν εις το έργον του τρεις Διευθυνταί, αντιστοίχως υπεύθυνοι δια τους τομείς: α)Μελετών και Ερευνών, β)Κατασκευών και γ)Προγραμματισμού - Οικονομικών και Διοικητικών Υπηρεσιών. 5.Δι’ αποφάσεων του Διοικητικού Συμβουλίου ορίζεται εκάστοτε ο τρόπος αναπληρώσεως του Γενικού Διευθυντού, κωλυομένου ή απουσιάζοντος, υπό ενός των Διευθυντών, όστις συμμετέχει υπό την ιδιότητά του ταύτην μετά ψήφου εις τας συνεδριάσεις του Διοικητικού Συμβουλίου της ΔΕΠΟΣ. 6.Επιφυλλασομένου του δια του άρθρου 7 παρ. 13 και άρθρου 5 παρ. 6 του παρόντος, προβλεπομένου καθορισμού των αρμοδιοτήτων και καθηκόντων εν γένει του Γενικού Διευθυντού και των υπ’ αυτόν Διευθυντών της ΔΕΠΟΣ, ούτοι είναι υπεύθυνοι δια την διεύθυνσιν των εργασιών αυτής, την επιμέλειαν της περιουσίας αυτής και την εκτέλεσιν του Ετησίου Προγράμματος και Προϋπολογισμού, ως και δια την πρόσληψιν του προσωπικού κατά τας διατάξεις του παρόντος και του εκδοθησομένου Κανονισμού Καταστάσεως Προσωπικού. (Το παρόν άρθρον αποτελεί συμπλήρωσιν του άρθρου 8 Ν.446/76). (Μετά τη σελ. 470,816) Σελ. 470,817 Τεύχος 751-Σελ. 97 Δημόσια Επιχείρηση Πολεοδομίας και Στεγάσεως 23.Δ.ρ.5 Σύνθεσις, Αρμοδιότης και Αρχαί Λειτουργίας του  Γνωμοδοτικού Συμβουλίου. Άρθρ.10.-«1.Το Γνωμοδοτικόν Συμβούλιον συντίθεται εκ του Προέδρου και 10 μελών, διοριζομένων επί πενταετεί θητεία δια Π.Δ/τος εκδιδομένου προτάσει του Υπουργού Χωροταξίας, Οικισμού και Περιβάλλοντος. Μεταξύ των μελών του Γνωμοδοτικού Συμβουλίου, περιλαμβάνονται: α.Είς εκπρόσωπος της Γενικής Συνομοσπονδίας Εργατών Ελλάδος οριζόμενος υπό της Διοικήσεώς της. β.Είς εκπρόσωπος της Πανελληνίου Συνομοσπονδίας Ενώσεως Γεωργικών Συνεταιρισμών, οριζόμενος υπό της Διοικήσεώς της. γ.Είς εκπρόσωπος της Ανωτάτης Διοικήσεως Ενώσεων Δημοσίων Υπαλλήλων (ΑΔΕΔΥ) οριζόμενος υπό της Διοικήσεώς της. δ.Είς εκπρόσωπος της Κεντρικής Ενώσεως Δήμων και Κοινοτήτων, οριζόμενος υπό της Διοικήσεώς της. ε.Είς εκπρόσωπος του Συνδέσμου Ελληνικών Βιομηχανιών, οριζόμενος υπό της Διοικήσεως αυτού. στ.Είς εκπρόσωπος του Τεχνικού Επιμελητηρίου της Ελλάδος οριζόμενος υπό της Διοικήσεως αυτού». Η παρ. 1 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 2.Η θητεία των μελών του Γνωμοδοτικού Συμβουλίου άρχεται την 1ην Ιανουαρίου του πρώτου εκάστοτε έτους και λήγει την 31ην Δεκεμβρίου του πέμπτου έτους και πάντως μέχρι του διορισμού νέου Γνωμοδοτικού Συμβουλίου. Ειδικώς η θητεία του πρώτου Γνωμοδοτικού Συμβουλίου άρχεται την 1ην Ιανουαρίου 1981 και λήγει την 31ην Δεκεμβρίου 1985. «3.Εντός μηνός από του διορισμού του πρώτου Γνωμοδοτικού Συμβουλίου ο Πρόεδρός του συγκαλεί τούτο εις τα γραφεία της Επιχειρήσεως δια γραπτής προσκλήσεως δια την εκλογήν εκ των μελών του Αντιπροέδρου και ενός Γραμματέως δια την εποπτείαν της γραπτής διαδικασίας της λειτουργίας». «4.Το Γνωμοδοτικόν Συμβούλιον τελεί εν απαρτία παρόντων 7 εκ των μελών του. Η αδυναμία εξ αντικειμενικών λόγων συμπληρώσεως της συγκροτήσεως του Γνωμοδοτικού Συμβουλίου δια πάντων των μελών του δεν κωλύει την λειτουργίαν του, εφ’ όσον κατά τας συνεδριάσεις υφίσταται η ως άνω απαρτία λειτουργίας τούτου». Οι παρ. 3 και 4 αντικαταστάθηκαν ως άνω από το Π.Δ. 12/8-9 Ιαν. 1981 (ΦΕΚ Α΄ 7). Σελ. 470,818 Τεύχος 751-Σελ. 98 5.Αι αποζημιώσεις του Προέδρου, Αντιπροέδρου και των μελών του Γνωμοδοτικού Συμβουλίου καθορίζονται δια κοινής αποφάσεως των Υπουργών Οικονομικών και Χωροταξίας, Οικισμού και Περιβάλλοντος, εις επίπεδα αντίστοιχα του βασικού μισθού μεταξύ 12ου και 5ου βαθμού Δημοσίου Υπαλλήλου. 6.Δια κανονισμού καταρτιζομένου υπό του Γνωμοδοτικού Συμβουλίου, δύναται να καθορίζονται τα της συγκλήσεως και λειτουργίας τούτου. «7.Εις περίπτωσιν παραιτήσεως ή θανάτου ή οριστικής και αμετακλήτου αποχωρήσεως μέλους του Γνωμοδοτικού Συμβουλίου εις την θέσιν αυτού διορίζεται έτερον μέλος δια τον υπόλοιπον χρόνον της θητείας του Γνωμοδοτικού Συμβουλίου». Η παρ. 7 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 8.Τον Πρόεδρον του Γνωμοδοτικού Συμβουλίου απόντα ή κωλυόμενον αναπληροί ο Αντιπρόεδρος. «9.Το Γνωμοδοτικόν Συμβούλιον συνέρχεται τακτικώς τουλάχιστον τετράκις του έτους κατά μήνας Φεβρουάριον, Απρίλιον, Σεπτέμβριον και Δεκέμβριον, συγκαλούμενον προς τούτο υπό του Προέδρου του δια να γνωμοδοτήση επί του Μακροχρονίου Προγράμματος Δραστηριοτήτων της ΔΕΠΟΣ, της Εκθέσεως Πεπραγμένων και του Ισολογισμού της, του Ετησίου Προγράμματος Δραστηριοτήτων και του Προγράμματος Στόχων Πολιτικής και Σταθεροτύπων αντιστοίχως. Εκτάκτως συνέρχεται είτε δια προσκλήσεως του Υπουργού Χωροταξίας, Οικισμού και Περιβάλλοντος διαβιβαζομένης δια του Προέδρου του, είτε δια προσκλήσεως του Προέδρου του, ιδία πρωτοβουλία ή κατόπιν αιτήσεως πέντε τουλάχιστον μελών του, είτε τέλος δια προσκλήσεως του Προέδρου του Διοικητικού Συμβουλίου της ΔΕΠΟΣ εις κοινήν συνεδρίασιν των δύο οργάνων, προκειμένου να εξετάσει θέματα της Επιχειρήσεως γενικωτέρου ενδιαφέροντος, προεδρεύοντος, εν τη περιπτώσει ταύτη, του Προέδρου του Διοικητικού Συμβουλίου». Η παρ. 9 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 23.Δ.ρ.5 Δημόσια Επιχείρηση Πολεοδομίας και Στεγάσεως 10.Το Γνωμοδοτικόν Συμβούλιον εκδίδει γνωματεύσεις εις τας οποίας περιέχονται αναλυτικώς ή εν περιλήψει αι απόψεις πάντων των μελών του επί των συζητουμένων θεμάτων. 11.Εις τας συνεδριάσεις του Γνωμοδοτικού Συμβουλίου δύναται να μετέχουν προσκαλούμενοι προς τούτο άνευ ψήφου ο Πρόεδρος του Διοικητικού Συμβουλίου και ο Γενικός Διευθυντής της ΔΕΠΟΣ ή οι αναπληρωταί των. 12.Εις την ΔΕΠΟΣ λειτουργεί γραφείον γραμματείας του Γνωμοδοτικού Συμβουλίου καταλλήλως επηνδρωμένον προς εξυπηρέτησιν των αναγκών λειτουργίας του Συμβουλίου. 13.Το Γνωμοδοτικόν Συμβούλιον είναι αρμόδιον όπως: «α.Συντάσση γνωμοδοτικάς εκθέσεις επί του Προγράμματος Στόχων Πολιτικής και Σταθεροτύπων του μακροχρονίου προγράμματος ως και του ετησίου προγράμματος της ΔΕΠΟΣ υποβάλη ταύτας εις το Διοικητικόν Συμβούλιον της ΔΕΠΟΣ το οποίον υποχρεούται αμελλητί να τας κοινοποιή εις τον Υπουργόν Χωροταξίας, Οικισμού και Περιβάλλοντος. β.Δύναται να συντάσση γνωμοδοτικάς Εκθέσεις επί του Προϋπολογισμού, του Ισολογισμού και της Εκθέσεως Πεπραγμένων και υποβάλη ταύτας εις το Διοικητικόν Συμβούλιον της ΔΕΠΟΣ, υποχρεουμένου τούτου να τας κοινοποιή αμελλητί εις τον Υπουργόν Χωροταξίας, Οικισμού και Περιβάλλοντος. γ.Συντάσση γνωμοδοτήσεις ή εγγράφους παρατηρήσεις επί παντός θέματος συναφούς προς τους εν γένει σκοπούς και δραστηριότητας της ΔΕΠΟΣ και κοινοποιή ταύτας εις το Διοικητικόν Συμβούλιον της Επιχειρήσεως το οποίον υποχρεούται να τας κοινοποιή αμελλητί εις τον Υπουργόν Χωροταξίας, Οικισμού και Περιβάλλοντος». Τα εδαφ. α΄, β΄ και γ΄ αντικαταστάθηκαν ως άνω από το Π.Δ. 12/8-9 Ιαν. 1981 (ΦΕΚ Α΄ 7). δ)Συντάσση γνωματεύσεις ή εγγράφους παρατηρήσεις επί παντός θέματος συναφούς προς τους εν γένει σκοπούς και δραστηριότητας της ΔΕΠΟΣ και κοινοποιή ταύτας εις το Διοικητικόν Συμβούλιον της Επιχειρήσεως ή τον Υπουργόν Χωροταξίας, Οικισμού και Περιβάλλοντος. 14.Προς διευκόλυνσιν του έργου του Γνωμοδοτικού Συμβουλίου ο Γενικός Διευθυντής της ΔΕΠΟΣ διαβιβάζη εις τούτο ανά τρίμηνον έκθεσιν προόδου των εργασιών της Επιχειρήσεως και υποχρεούται εις την παροχήν πάσης συμπληρωματικής πληροφορίας ήτις ήθελε ζητηθή δια του Προέδρου του Γνωμοδοτικού Συμβουλίου. Το Γνωμοδοτικόν Συμβούλιον δια του Προέδρου αυτού δύναται επίσης να ζητή παρά του Γενικού Διευθυντού της ΔΕΠΟΣ, όπως θέτη εις την διάθεσιν του Συμβουλίου δια περιωρισμένον χρόνον στελέχη της Επιχειρήσεως δια την παροχήν συμπληρωματικών πληροφοριών ή δια την υποβοήθησιν του Συμβουλίου εις την εν γένει επιτέλεσιν του έργου του. Άρθρον 11. Έλεγχος Διαχειρίσεως. Ο έλεγχος της Διαχειρίσεως της ΔΕΠΟΣ ασκείται παρά του Σώματος Ορκωτών Λογιστών κατά τας διεπούσας την λειτουργίαν του Σώματος τούτου διατάξεις. Εποπτεία. Άρθρ.12.-«1.Η εν γένει εποπτεία επί της ΔΕΠΟΣ ανήκει εις το Υπουργείον Χωροταξίας, Οικισμού και Περιβάλλοντος». Η παρ. 1 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 2.Σκοπός της τοιαύτης εποπτείας είναι: α)Ο κατασταλτικός έλεγχος τυχόν αποκλίσεων της ΔΕΠΟΣ εκ των καταστατικών αρχών, προγραμματικών σκοπών και στόχων της. β)Η συμπαράστασις εις τας σχέσεις της ΔΕΠΟΣ μετά των λοιπών Δημοσίων Αρχών. γ)Η ενημέρωσις του εποπτεύοντος Υπουργού επί των δραστηριοτήτων της ΔΕΠΟΣ. 3.Η ως άνω εποπτεία πραγματοποιείται: α)Δια της εγκρίσεως υπό του Υπουργού Χωροταξίας, Οικισμού και Περιβάλλοντος του Προγράμματος Στόχων Πολιτικής και Σταθεροτύπων, του Μακροχρονίου Προγράμματος, του Ετησίου Προγράμματος και του Προϋπολογισμού της ΔΕΠΟΣ. β)Δια της εγκρίσεως υπό του Υπουργού Χωροταξίας, Οικισμού και Περιβάλλοντος των υπό του Δ.Σ. κατά τας διατάξεις του παρόντος καταρτιζομένων πάσης φύσεως Κανονισμών. γ)Δια της εγκρίσεως του Ισολογισμού και της Εκθέσεως Πεπραγμένων της ΔΕΠΟΣ προς υποβολήν των μετά της εκθέσεως των Ορκωτών Λογιστών εις την Βουλήν των Ελλήνων. δ)Δια της υποβολής δια του Γενικού Διευθυντού αυτής εις τον Υπουργόν Χωροταξίας, Οικισμού και Περιβάλλοντος περιοδικών Εκθέσεων προόδου εργασιών. ε)Δια της κοινοποιήσεως προς την αρμοδίαν υπηρεσίαν της εποπτευούσης αρχής των ιδιαιτέρας σημασίας εγγράφων της ΔΕΠΟΣ. στ)Δια της παροχής αμελλητί εις τον Υπουργόν Χωροταξίας, Οικισμού και Περιβάλλοντος παντός ζητουμένου στοιχείου ή πληροφορίας σχετικών με την δραστηριότητα και λειτουργίαν της. (Το παρόν άρθρον αποτελεί συμπλήρωσιν και τροποποίησιν του άρθρου 10 Ν. 446/76). ΚΕΦΑΛΑΙΟΝ Δ΄. Προσωπικόν. Άρθρον 13. 1.Τα της προσλήψεως και της εν γένει καταστάσεως του πάσης φύσεως προσωπικού της ΔΕΠΟΣ, το οποίον χαρακτηρίζεται ως προσωπικόν Δημοσίας Επιχειρήσεως και δια το όποιον θεσπίζονται επαρκείς εγγυήσεις ως προς την πρόσληψιν και σταδιοδρομίαν του εντός της Επιχειρήσεως, την άσκησιν της πειθαρχικής εξουσίας και την έξοδον εκ της υπηρεσίας, καθορίζονται δια Κανονισμού Καταστάσεως Προσωπικού καταρτιζομένου υπό του Διοικητικού Συμβουλίου της ΔΕΠΟΣ, εγκρινομένου δι’ αποφάσεως του Υπουργού Χωροταξίας, Οικισμού και Περιβάλλοντος και δημοσιευομένου δια της Εφημερίδος της Κυβερνήσεως. (συμπλ. άρθρ. 17 Ν.446/76) (Μετά τη σελ. 470,818) Σελ. 470,819 Τεύχος 751-Σελ. 99 Δημόσια Επιχείρηση Πολεοδομίας και Στεγάσεως 23.Δ.ρ.5 2.Ο Κανονισμός Καταστάσεως Προσωπικού διέπεται υπό των κατωτέρω γενικών αρχών και κατευθύνσεων: α)Άπαν το προσωπικόν της ΔΕΠΟΣ προσλαμβάνεται επί συμβάσει εργασίας ιδιωτικού δικαίου και διακρίνεται εις τακτικόν και έκτακτον. Τακτικόν καλείται το προσωπικόν το προσλαμβανόμενον δια την πλήρωσιν οργανικών θέσεων προβλεπομένων υπό του Κανονισμού, προς ικανοποίησιν των υπηρεσιακών αναγκών. Έκτακτον καλείται το προσωπικόν το προσλαμβανόμενον δια την ικανοποίησιν προσκαίρων υπηρεσιακών αναγκών. β)Το τακτικόν και έκτακτον προσωπικόν κατατάσσεται εις κλάδους αναλόγως του είδους της απασχολήσεώς του εντός της Επιχειρήσεως και εις κατηγορίας αναλόγως των ουσιαστικών και των τυπικών προσόντων. Μισθωτοί διαφόρων κλάδων αλλά της αυτής ή παρεμφερούς στάθμης τυπικών ή ουσιαστικών προσόντων κατατάσσονται εις την αυτήν κατηγορίαν. Η αυτή κατηγορία δύναται να διακρίνεται περαιτέρω εις βαθμίδας αναλόγως της απαιτουμένης κλιμακώσεως των τυπικών ή ουσιαστικών προσόντων του προσωπικού της αυτής κατηγορίας. γ)Ο μισθός των μισθωτών της ΔΕΠΟΣ ορίζεται επί τη βάσει ενιαίας δι΄όλας τας κατηγορίας κλίμακος μισθολογικών κλιμακίων, δι’ αποφάσεως του Διοικητικού Συμβουλίου αυτής. Δι’ εκάστην βαθμίδα προσωπικού αντιστοιχεί τουλάχιστον έν μισθολογικόν κλιμάκιον. δ)Ο μισθός ή αι εν γένει απολαυαί του μισθωτού ουδεμίαν υποχρέωσιν γεννούν δια την ΔΕΠΟΣ προς ανάθεσιν εις τούτον ωρισμένων καθηκόντων ή τοποθέτησίν του εις ωρισμένην θέσιν της Επιχειρήσεως. ε)Παν πειθαρχικόν παράπτωμα του προσωπικού της ΔΕΠΟΣ κρίνεται μόνον κατά την προβλεπομένην υπό του Κανονισμού Καταστάσεως Προσωπικού διαδικασίαν. Ωρισμένα πειθαρχικά παραπτώματα κρίνονται υπό πειθαρχικών συμβουλίων εις α μετέχει απαραιτήτως εκπρόσωπος δικαστικής αρχής και νόμιμος εκπρόσωπος του συνδικαλιστικού οργάνου του προσωπικού της ΔΕΠΟΣ. στ)Η σύμβασις εργασίας τακτικού προσωπικού της ΔΕΠΟΣ λύεται κατά τα ειδικώτερον προβλεφθησόμενα υπό του καταρτισθησομένου κανονισμού, δια τους εξής λόγους: δια της υπό του μισθωτού συμπληρώσεως του ορίου ηλικίας, μη δυναμένου να είναι μικρότερον του εξηκοστού έτους, ή τριακονταετούς εργασίας εις την Επιχείρησιν. Μετά εξάμηνον από της καταργήσεως οργανικής θέσεως της Επιχειρήσεως εις ην υπηρετεί εκτός εάν υφίσταται κενή αντίστοιχος θέσις εις ην και θα τοποθετείται. Εάν ο μισθωτός παραιτηθή ή κηρυχθή ανίκανος δι’ εργασίαν. Εάν κριθή υπό αρμοδίου Συμβουλίου απολυτέος δια βαρύ πειθαρχικόν παράπτωμα ή δι’ ακαταλληλότητα και εάν επιβληθή εις τούτον δι’ αμετακλήτου δικαστικής αποφάσεως, ποινή συνεπαγομένη στέρησιν των πολιτικών του δικαιωμάτων. Σελ. 470,820 Τεύχος 751-Σελ. 100 ΚΕΦΑΛΑΙΟΝ Ε΄. Πρόσκτησις Οικιστικών Εκτάσεων. Εκτέλεσις Προγραμμάτων Οικιστικής Αναπτύξεως. Άρθρον 14. Πρόσκτησις Οικιστικών Εκτάσεων. 1.Η ΔΕΠΟΣ προβαίνει εις την δι’ ελευθέρας συμφωνίας πρόσκτησιν εκτάσεων και εν γένει ακινήτων δια την εκπλήρωσιν των σκοπών αυτής, δι’ αγοράς τούτων ή δια συνάψεως συμφωνίας αντιπαροχής κατά τα ειδικώτερον οριζόμενα δια Κανονισμού καταρτιζομένου υπό του Διοικητικού Συμβουλίου της ΔΕΠΟΣ, εγκρινομένου δι’ αποφάσεως των Υπουργών Οικονομικών και Χωροταξίας, Οικισμού και Περιβάλλοντος και δημοσιευομένου δια της Εφημερίδος της Κυβερνήσεως. (άρθρ. 15 παρ. 1 Ν. 446/76). 2.Προς αποφυγήν κερδοσκοπικής εκμεταλλεύσεως, της εκ των εκτελουμένων υπό της ΔΕΠΟΣ έργων, υπερτιμήσεως των πέριξ εκτάσεων, δύναται να επιβάλωνται ρυθμίσεις ή περιορισμοί διαθέσεως, χρήσεων και τιμών πωλήσεως, κατόπιν αποφάσεως του Διοικητικού Συμβουλίου της ΔΕΠΟΣ, εγκρινομένης δι’ αποφάσεως των Υπουργών Οικονομικών και Χωροταξίας, Οικισμού και Περιβάλλοντος, δημοσιευομένης δια της Εφημερίδος της Κυβερνήσεως. Επίσης δύναται η ΔΕΠΟΣ και να αγοράζη υπό τας ανωτέρω συνθήκας τας εκτάσεις ταύτας. (άρθ. 15 παρ. 2 Ν. 446/76). 3.Δια την εκπλήρωσιν των σκοπών της ΔΕΠΟΣ επιτρέπεται όπως δια κοινών αποφάσεων των Υπουργών Οικονομικών και Χωροταξίας, Οικισμού και Περιβάλλοντος, ως και του τυχόν έχοντος την διαχείρισιν αυτών Υπουργού, διατίθενται άνευ ανταλλάγματος ακάλυπτοι χώροι και γενικώς ακίνητα ανήκοντα εις το Δημόσιον. «Η ΔΕΠΟΣ κατά την μεταγραφήν οιουδήποτε τίτλου συμπεριλαμβανομένης και της Κοινής Αποφάσεως Υπουργών, δι’ ου μεταβιβάζεται προς αυτήν εξ οιασδήποτε αιτίας ή κυριότητος νομή ή κατοχή ακινήτου, απαλλάσσεται της υποχρεώσεως καταβολής αναλογικών δικαιωμάτων εις τους εμμίσθους υποθηκοφύλακας τα δε καταβαλλόμενα εις τους αμίσθους υποθηκοφύλακας παρ’ αυτής δικαιώματα καθορίζονται ως και δια το Ελληνικόν Δημόσιον εις ποσοστόν 2% μη δυνάμενα να υπερβούν το ποσό των 20.000 δραχμών». Το μέσα στα « » εδάφιο αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 4.Προς κάλυψιν των εις οικιστικάς εκτάσεις αναγκών της ΔΕΠΟΣ επιτρέπεται η υπέρ αυτής κήρυξις αναγκαστικών απαλλοτριώσεων δαπάναις της ΔΕΠΟΣ, εις βάρος ακινήτου περιουσίας ανηκούσης εις φυσικά ή νομικά πρόσωπα δημοσίου ή ιδιωτικού δικαίου. Αι απαλλοτριώσεις αύται λογιζόμεναι ως δημοσίας ωφελείας, κηρύσσονται και συντελούνται υπέρ της ΔΕΠΟΣ βάσει των διατάξεων των εφαρμοζομένων εις τας υπέρ του Δημοσίου κηρυσσομένας και συντελουμένας απαλλοτριώσεις. (άρθρ. 16 παρ. 1 και 2 του Ν. 446/76). 23.Δ.ρ.5 Δημόσια Επιχείρηση Πολεοδομίας και Στεγάσεως Άρθρον 15. Εκτέλεσις Προγραμμάτων Οικιστικής Αναπτύξεως. Εις περιοχάς αναγνωριζομένας ως οικιστικάς, ή αναμορφουμένας ήδη υφισταμένας τοιαύτας, δύναται όπως, προς πολεοδομικήν ενεργοποίησιν, αξιοποίησιν και γενικήν διαρρύθμισιν αυτών ενεργουμένης υπό της ΔΕΠΟΣ, επί τη βάσει εγκεκριμένου σχεδίου και του εγκεκριμένου Οικιστικού Προγράμματος αυτής. α)Υποχρεωθούν αι εν αυταίς περιλαμβανόμεναι ιδιοκτησίαι να συμμετάσχουν δι’ εισφοράς εις γην άνευ αποζημιώσεως υπό της ΔΕΠΟΣ και εις χρήμα ως ο Νόμος 947/79 «περί οικιστικών περιοχών» ορίζει, δια την εις την δημιουργίαν των πολεοδομικώς διαμορφουμένων και αναπτυσσομένων εν λόγω περιοχών απαιτουμένων κοινοχρήστων χώρων δια των οποίων καθίσταται δυνατή η λειτουργική αξιοποίησις και δομική εκμετάλλευσις των οικοδομησίμων χώρων και δια την αντιμετώπισιν της απαιτουμένης δαπάνης δια την κατασκευήν των βασικών κοινοχρήστων πολεοδομικών έργων. β)Υποχρεωθούν όπως συνεισφέρουν, εν όλω ή εν μέρει, τας ιδιοκτησίας των εις την ΔΕΠΟΣ, δια την πραγματοποίησιν του εγκεκριμένου προγράμματος αυτής, επ’ ανταλλάγματι οικοπέδου ή ετοίμου κτιρίου ή διαμερίσματος επί διηρημένης κατά τα κτίρια ή κατ’ ορόφους ιδιοκτησίας, εκ των εις την οικιστικήν περιοχήν ή εις αναμορφουμένην τοιαύτην κατασκευασθέντων κτιρίων ίσης τουλάχιστον αξίας προς την αξίαν της συνεισφερομένης ιδιοκτησίας κατά τον χρόνον της συνεισφοράς. Επί αμφισβητήσεως υπό του δικαιούχου της αξίας του αντιπαρεχομένου οικοπέδου, κτιρίου ή διαμερίσματος ή μεταξύ αυτού και της ΔΕΠΟΣ η διαφορά ρυθμίζεται κατά την εν άρθρω 21 παρ. 7 του Ν. 947/1979 προβλεπομένην διαδικασίαν. (τροπ. άρθρ. 16 παρ. 3, 4, 5, 6, 8 και 9 Ν. 446/76). ΚΕΦΑΛΑΙΟΝ ΣΤ΄ Δάνεια. Άρθρον 16. Δια την πραγμάτωσιν των σκοπών της η ΔΕΠΟΣ δύναται να εκδίδη ομολογιακά δάνεια δια δημοσίας εγγραφής ή μη, συναπτόμενα εις δραχμάς ή εις συνάλλαγμα εξωτερικού και να συνάπτη δάνεια παρά φυσικών ή νομικών προσώπων δημοσίου ή ιδιωτικού δικαίου, εις την ημεδαπήν και την αλλοδαπήν, κατόπιν σχετικής εγκρίσεως της Νομισματικής Επιτροπής, μετά πρότασιν του Υπουργού Χωροταξίας, Οικισμού και Περιβάλλοντος. (άρθρ. 4 παρ. 4 Ν. 446/76). ΚΕΦΑΛΑΙΟΝ Ζ΄ Κεφάλαιον-Πόροι-Οικονομική Διαχείρισις-Προνόμια και Απαλλαγαί. Άρθρον 17. Περί του Κεφαλαίου, Πόρων, Οικονομικής Διαχειρίσεως, Προνομίων και Απαλλαγών της ΔΕΠΟΣ ισχύουν αι διατάξεις του υπ’ αριθ. 56/1980 Π.Δ/τος εκδοθέντος κατ’ εξουσιοδότησιν του άρθρου 5 παρ. 6 του Ν. 947/1979 «περί οικιστικών περιοχών», έχουσαι ως ακολούθως: Άρθρον 1. Κεφάλαιον. 1.Ως αρχικόν κεφάλαιον ιδρύσεως της ΔΕΠΟΣ εγγραφόμενον εις το παθητικόν του ισολογισμού αυτής, ορίζεται η εφ’ άπαξ προικοδότησις του Δημοσίου η ορισθείσα δια της υπ’ αριθ. Γ.20162/374/1.7.78 αποφάσεως των Υπουργών Συντονισμού, Οικονομικών και Δημοσίων Έργων εις το ποσόν των εκατόν εκατομμυρίων (100.000.000) δραχμών. 2.Κεφάλαιον επίσης αποτελεί πασά οριστική και ανέκκλητος παραχώρησις, συνεισφορά ή επιχορήγησις, εις είδος ή εις χρήμα του Δημοσίου ή Νομικού Προσώπου Δημοσίου ή Ιδιωτικού Δικαίου ή φυσικού προσώπου προς την ΔΕΠΟΣ χορηγουμένη άνευ όρου ανταλλάγματος προς εκπλήρωσιν των γενικών και μη ειδικώς κατονομαζομένων σκοπών αυτής. Η ένεκα του λόγου τούτου προσαύξησις του κεφαλαίου της ΔΕΠΟΣ διαπιστούται δι’ αποφάσεως του Διοικητικού Συμβουλίου αυτής, ο δε Υπουργός Δημοσίων Έργων παραγγέλλει την δημοσίευσιν περιλήψεως της ως άνω αποφάσεως εις την Εφημερίδα της Κυβερνήσεως. 3.Κεφάλαιον ωσαύτως αποτελεί το λογιστικόν ισότιμον της διαφοράς της κατ’ έτος υποχρεωτικώς διενεργουμένης, δι’ αποφάσεως του Διοικητικού Συμβουλίου και χρεωπιστουμένης εις ίδιον λογαριασμόν του ισολογισμού της ΔΕΠΟΣ, επανεκτιμήσεως με τρέχουσας τιμάς των παντός είδους ακινήτων του ενεργητικού της Επιχειρήσεως. Άρθρον 2. Σύστασις, Επωνυμία. 1.Συνιστάται νομικόν πρόσωπον ιδιωτικού δικαίου υπό την επωνυμίαν «Δημοσία Επιχείρησις Πολεοδομίας και Στεγάσεως (ΔΕΠΟΣ)». (τροποποίησις άρθρου 1 παρ. 1 Ν. 446/76) 2.Η ΔΕΠΟΣ αποτελεί Δημοσίαν Επιχείρησιν ανήκουσαν εξ ολοκλήρου εις το Ελληνικόν Δημόσιον, λειτουργούσαν χάριν του Δημοσίου συμφέροντος, διεπομένην από τους κανόνας της ιδιωτικής οικονομίας και απολαμβάνουσαν διοικητικής και οικονομικής αυτοτελείας, τελούσαν δε υπό την εποπτείαν και τον έλεγχον του κράτους. Το Δημόσιον παρέχει εις την ΔΕΠΟΣ την πλήρη συμπαράστασιν και εγγύησιν αυτού δια την επιτυχίαν των σκοπών της. (άρθ. 1 παρ. 2 Ν. 446/1976) Άρθρον 2. Πόροι. 1.Οι δια την λειτουργίαν και την επίτευξιν των σκοπών της ΔΕΠΟΣ πόροι και εν γένει χρηματοδοτικά μέσα προέρχονται: α)Εκ του κατά τας κειμένας διατάξεις κεφαλαίου αυτής. β)Εξ επιχορηγήσεων εκ των κονδυλίων του Κρατικού Προϋπολογισμού και εις βάρος του ειδικού προϋπολογισμού Δημοσίων Επενδύσεων εκάστου έτους, ύψους αναλόγου προς τας προβλέψεις του εγκεκριμένου ετησίου προγράμματος δραστηριοτήτων και του αντιστοίχου προϋπολογισμού αυτής. γ)Εκ παντός άλλου περιουσιακού στοιχείου εις είδος ή εις χρήμα παραχωρουμένου υπό του Δημοσίου, Οργανισμού Δημοσίου, ή Ιδιωτικού Δικαίου ή φυσικού προσώπου, προς την ΔΕΠΟΣ δια την πραγμάτωσιν συγκεκριμένου έργου. δ)Επί των κατά Νόμον επιχορηγήσεων υπό του  ΕΤΕΡΠΣ. ε)Εξ εισφορών Δήμων και Κοινοτήτων παρεχομένων εις την ΔΕΠΟΣ προς εκτέλεσιν συγκεκριμένου προγράμματος. στ)Εκ δανεισμού ειδικώτερον, δια την πραγμάτωσιν των σκοπών αυτής η ΔΕΠΟΣ δύναται να εκδίδη ομολογιακά δάνεια δια δημοσίας ή μη, εγγραφής, συναπτόμενα εις δραχμάς ή εις συνάλλαγμα εξωτερικού και να συνάπτη δάνεια παρά φυσικών ή νομικών προσώπων Δημοσίου ή Ιδιωτικού Δικαίου είτε εις την ημεδαπήν, είτε εις την αλλοδαπήν, κατόπιν σχετικής εγκρίσεως της Νομισματικής Επιτροπής μετά πρότασιν του Υπουργού Δημοσίων Έργων. (Μετά τη σελ. 470,820) Σελ. 470,821 Τεύχος 751-Σελ. 101 Δημόσια Επιχείρηση Πολεοδομίας και Στεγάσεως 23.Δ.ρ.5 ζ)Εκ του τιμήματος ή μισθώματος, ή οιουδήποτε ετέρου ανταλλάγματος καταβαλλομένου υπό των παντός είδους συναλλασσομένων μετά της ΔΕΠΟΣ φυσικών ή νομικών προσώπων. η)Εκ των τόκων και προμηθειών των χορηγουμένων παρ’ αυτής δανείων ή πιστώσεων. θ)Εκ των τυχόν εσόδων εκ της διοικήσεως και διαχειρίσεως των κατά το άρθρον 56 παρ. 1 στοιχείον δ του Ν. 947/79 «περί οικιστικών περιοχών», προβλεπομένων ακινήτων. ι)Εξ οιουδήποτε ετέρου εσόδου προερχομένου εξ οιασδήποτε άλλης αιτίας και εκ παντός ετέρου πόρου προερχομένου εκ της εκμεταλλεύσεως των στοιχείων ενεργητικού της ΔΕΠΟΣ. Άρθρον 3. Οικονομική διαχείρισις. 1.Η οικονομική διαχείρισις της ΔΕΠΟΣ γίνεται υπό του Διοικητικού Συμβουλίου και των προς τούτο εντεταλμένων οργάνων και Υπηρεσιών αυτής, κατά τους κανόνας της ιδιωτικής οικονομικής και τους αναλόγους κανόνας της λογιστικής και ελεγκτικής. 2.Η ΔΕΠΟΣ εφαρμόζει υπ’ αυτής καταρτιζόμενον λογιστικόν σχέδιον και σχέδιον οικονομικού προγραμματισμού. Δια μεταβατικήν περίοδον, μη δυναμένην να υπερβή την πενταετίαν από της εγκρίσεώς του, το σχέδιον οικονομικού προγραμματισμού δύναται να εφαρμόζεται δοκιμαστικώς, παραλλήλως προς το λογιστικόν σχέδιον της Επιχειρήσεως. 3.Το Διοικητικόν Συμβούλιον καταρτίζει κανονισμόν διαχειρίσεως, υλικού και κανονισμόν οικονομικής διαχειρίσεως. Ο κανονισμός οικονομικής διαχειρίσεως καταρτίζεται μετά γνώμην Ορκωτών Λογιστών. 4.Ο έλεγχος της διαχειρίσεως της ΔΕΠΟΣ ασκείται παρά του Σώματος Ορκωτών Λογιστών κατά τας διεπούσας την λειτουργίαν του Σώματος τούτου διατάξεις. Άρθρον 4. Προνόμια. 1.Η ΔΕΠΟΣ απολαύει όλων των διοικητικών, οικονομικών και δικαστικών ατελειών, ως και πάντων των διοικητικών, οικονομικών και δικονομικών προνομίων, ως εάν είναι αυτό το Δημόσιον. Εις απάσας τας δίκας της ΔΕΠΟΣ ενώπιον οιουδήποτε δικαστηρίου, ως και εις απάσας τας διαδικασίας ενώπιον δικαστικής ή εισαγγελικής αρχής, εφαρμόζονται πάσαι αι δια το Δημόσιον εκάστοτε ισχύουσαι διατάξεις του Κώδικος περί δικών του Δημοσίου ως και αι ουσιαστικαί και δικονομικαί διατάξεις της νομοθεσίας περί δημοσίων κτημάτων. Σελ. 470,822 Τεύχος 751-Σελ. 102 2.Δια την επιτέλεσιν του έργου της ΔΕΠΟΣ δύναται να εγκρίνωνται ειδικοί οροί πολεοδομήσεως και κτιριοδομήσεως γενικώς, ως και ειδικώτερον παρεκκλίσεις από των κειμένων διατάξεων, πλην των αφορωσών εις τον συντελεστήν δομήσεως. Οι ανωτέρω όροι και παρεκκλίσεις εγκρίνονται μετά πρότασιν του Διοικητικού Συμβουλίου της ΔΕΠΟΣ υπό του Υπουργού Δημοσίων Έργων προς τον σκοπόν της ενισχύσεως του έργου της ΔΕΠΟΣ και βελτιώσεως της ποιότητος των υπ’ αυτής εκτελουμένων κατασκευών και του διαμορφωμένου πολεοδομικού και οικιστικού περιβάλλοντος (άρθρον 14 Ν. 446/1976). Άρθρον 5. Απαλλαγαί. 1.Η ΔΕΠΟΣ απαλλάσσεται παντός δημοσίου, δημοτικού, κοινοτικού, λιμενικού και δικαστικού τέλους ή άλλου φόρου αμέσου ή εμμέσου, περιλαμβανομένου και του φόρου μεταβιβάσεως ακινήτων, τόσον δια τα κτώμενα υπό της ΔΕΠΟΣ ακίνητα, όσον και δια τα προς τους δικαιούχους μεταβιβαζόμενα, ως και πάσης υπέρ τρίτων εισφοράς, πλην της εις γην υπό του Ν. 947/1979 «περί οικιστικών περιοχών», προβλεπομένης, παντός δικαιώματος, κρατήσεως, απολαύουσα προσέτι και των υπό της εκάστοτε ισχυούσης νομοθεσίας περί δημοσίων επενδύσεων θεσπιζομένων απαλλαγών. 2.Εν περιπτώσει εκνικήσεως ακινήτου, εφ’ ου ενεγράφη υποθήκη υπέρ της ΔΕΠΟΣ προς εξασφάλισιν οικοδομικού δανείου ή αναγνωρίσεως καθ’ οιονδήποτε τρόπον δικαιωμάτων τρίτου επ’ αυτού ο νέος δικαιούχος υπεισέρχεται αυτοδικαίως εις τας εκ της δανειστικής συμβάσεως υποχρεώσεις, ευθύνεται δε μετά του αρχικού οφειλέτου εις ολόκληρον έναντι της ΔΕΠΟΣ εφ’ όσον το χορηγούμενον δάνειον διετέθη δια την ανέγερσιν νέας οικοδομής ή διαμερίσματος επί του βεβαρημένου δια της υποθήκης ακινήτου, ή δια την βελτίωσιν, διαρρύθμισιν ή επισκευήν υπαρχούσης τοιαύτης. 3.Τα υπό της ΔΕΠΟΣ εκδιδόμενα ομολογιακά δάνεια και αι ομολογίαι τούτων απολαύουν των προνομίων και απαλλαγών των προβλεπομένων υπό του άρθρου 4 του Ν.Δ.3746/1957. Τα ως άνω δάνεια και αι ομολογίαι τούτων διέπονται ως προς την έκδοσιν των υπό των διατάξεων του Ν.Δ. 3746/57 και εφ’ όσον τύχουν της απαιτουμένης σχετικής εγκρίσεως. 4.Αι διατάξεις του άρθρου 59 του Ν. 947/1979 «περί οικιστικών περιοχών» εφαρμόζονται επί δικαιοπραξιών συναπτομένων εις εφαρμογήν και εκτέλεσιν των προγραμμάτων της ΔΕΠΟΣ, εφ’ όσον δια του παρόντος δεν προβλέπεται ευνοϊκωτέρα υπέρ της ΔΕΠΟΣ ρύθμισις και εφ’ όσον δεν αντίκειται προς τας λοιπάς περί ΔΕΠΟΣ διατάξεις ως και επί μεταβιβάσεων της κυριότητος ακινήτων συνεπεία αναγκαστικής απαλλοτριώσεως διενεργουμένων υπέρ της ΔΕΠΟΣ κατά τας διατάξεις του Ν. 947/1979 «περί οικιστικών περιοχών». 23.Δ.ρ.5 Δημόσια Επιχείρηση Πολεοδομίας και Στεγάσεως 5.Αι πράξεις εξοφλήσεως των υπό της ΔΕΠΟΣ λαμβανομένων ή παρεχομένων δανείων ή πιστώσεων ως και αι πράξεις εξοφλήσεως των τόκων αυτών απαλλάσσονται αντικειμενικώς, παντός φόρου, εισφοράς, δικαιωμάτων ή άλλης επιβαρύνσεως υπέρ του Δημοσίου ή τρίτων πλην των τελών χαρτοσήμου. 6.Επί εγγραφής προσημειώσεως συστάσεως, υποθήκης ή ενεχύρου ή εξαλείψεως τούτων δια την ασφάλειαν των ανωτέρω δανείων ή πιστώσεων και των τόκων αυτών, τα επί τη βάσει οιασδήποτε γενικής ή ειδικής διατάξεως ισχύοντα τέλη, εισφοραί, δικαιώματα και λοιποί επιβαρύνσεις υπέρ τρίτων ως και τα δικαιώματα του Ταμείου Νομικών, Συμ/φων και Υποθηκοφυλάκων, ορίζονται εις το έν πέμπτον (1/5) των νομίμως εκάστοτε οριζομένων δικαιωμάτων. 7.Η κατά την παρ. 1 του παρόντος άρθρου απαλλαγή δεν ισχύει προκειμένου περί του φόρου εισοδήματος. Η ΔΕΠΟΣ δεν είναι τεχνική επιχείρησις κατά την έννοιαν του άρθρου 36α του Ν.Δ. 3323/1955 «περί φορολογίας εισοδήματος φυσικών προσώπων» ως ετροποποιήθη και συνεπληρώθη μεταγενεστέρως. 8.Η ΔΕΠΟΣ δεν απαλλάσσεται του φόρου κύκλου εργασιών, των τελών χαρτοσήμου, δασμών και λοιπών φόρων κατά την εισαγωγήν, του εφ’ άπαξ προσθέτου ειδικού τέλους ως και των τελών κυκλοφορίας των αυτοκινήτων, και των υπέρ τρίτων ανταποδοτικών τελών, εκτός εάν άλλως δια του παρόντος Διατάγματος ή ετέρας ειδικής διατάξεως προβλέπεται. Ωσαύτως η ΔΕΠΟΣ δεν απαλλάσσεται των φόρων καταναλώσεως και πολυτελείας επί εγχωρίων ειδών οσάκις επιβάλλονται κατά νόμον, ουδέ του φόρου καταναλώσεως του οριζομένου υπό του άρθρ. 2 του Ν.363/1976, προκειμένου δι’ αγοράν επιβατηγών αυτοκινήτων εγχωρίας κατασκευής (άρθρ. 14 Ν. 446/1976). Άρθρον 6. Κατάργησις Διατάξεων. Πάσα διάταξις αντικειμένη εις τας διατάξεις του παρόντος καταργείται. Τελικαί Διατάξεις. Άρθρον 18. Ρύθμισις ετέρων θεμάτων. Δι’ αποφάσεων του Διοικητικού Συμβουλίου της ΔΕΠΟΣ εγκρινομένων υπό του Υπουργού Χωροταξίας, Οικισμού και Περιβάλλοντος, δύναται να ρυθμίζεται πάσα λεπτομέρεια προς εφαρμογήν του παρόντος Π.Δ/τος ως και θέματα, η οριστική ρύθμισις των οποίων προβλέπεται δια της εκδόσεως σχετικού Κανονισμού, μέχρι της εκδόσεως τούτου, εφ’ όσον δεν ορίζεται άλλως εν τω παρόντι. (τροπ. άρθρ. 19 Ν. 446/76). Άρθρον 19. Προσωρινή Κατάστασης Προσωπικού. 1.Το κατά την δημοσίευσιν του παρόντος υπηρετούν προσωπικόν επί συμβάσει εργασίας ιδιωτικού δικαίου αορίστου χρόνου αποτελεί τακτικόν προσωπικόν της Επιχειρήσεως ενταχθησόμενον εις οργανικάς θέσεις κατά τις προβλέψεις και προϋποθέσεις των κατά τας διατάξεις του άρθρου 5 παρ. 6 και άρθρου 13 του παρόντος καταρτισθησομένων Κανονισμών Εσωτερικής Λειτουργίας και Καταστάσεως Προσωπικού. 2.Επίσης μέχρι της εκδόσεως των ως άνω Κανονισμών η σύμβασις τακτικού μισθωτού της ΔΕΠΟΣ δύναται να καταγγέλλεται δια πειθαρχικόν αδίκημα ή διαπιστωμένην ακαταλληλότητα κατόπιν κρίσεως προσωρινού Υπηρεσιακού Συμβουλίου αποτελουμένου εξ ενός Πρωτοδίκου, οριζομένου αρμοδίως, ως Προέδρου, του Νομικού Συμβούλου της ΔΕΠΟΣ ή του αναπληρωτού του, δύο διευθυντών της ΔΕΠΟΣ και ενός εκπροσώπου του Προσωπικού της οριζομένου υπό της Διοικήσεως του νομίμως εκλεγέντος συλλόγου του. Προκειμένου δια τους εκ του ούτω οριζομένου τακτικού προσωπικού, Διευθυντών του Νομικού Συμβούλου και του αναπληρωτού Νομικού Συμβούλου ως Υπηρεσιακόν Συμβούλιον κατά τα ανωτέρω, ορίζεται το Διοικητικόν Συμβούλιον της Επιχειρήσεως, προεδρευόμενον εκτάκτως υπό ενός Παρέδρου του Συμβουλίου Επικρατείας οριζομένου αρμοδίως. Άρθρον 20. Μεταβατικαί Διατάξεις. 1.Η πρώτη Έκθεσις επί της Καταστάσεως και των προβλημάτων της Οικιστικής και Στεγάσεως της χώρας, η προβλεπομένη υπό της παρ. 12 του άρθρου 4 του παρόντος διατάγματος θέλει υποβληθή τον Μάϊον του 1981. 2.Μέχρι της καταρτίσεως των υπό του άρθρου 5, παρ. 3, 4 και 5 του παρόντος διατάγματος προβλεπομένων προγραμμάτων, η ΔΕΠΟΣ λειτουργεί επί τη βάσει προσωρινού ετησίου Προγράμματος εγκρινομένου δι’ αποφάσεως του Υπουργού Χωροταξίας, Οικισμού και Περιβάλλοντος. 3.Πάσα διάταξις αντικειμένη εις τας διατάξεις του παρόντος καταργείται. 4.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως, εκτός των διατάξεων του άρθρου 10 περί Γνωμοδοτικού Συμβουλίου, το οποίον θέλει ισχύσει από 1ης Ιανουαρίου 1981, ως και πάσης ετέρας διατάξεως του παρόντος οριζούσης χρόνον ενάρξεως ισχύος της μεταγενέστερον. Άρθρον 3. Έδρα, Υποκαταστήματα. 1.Η ΔΕΠΟΣ εδρεύει εις Αθήνας. (άρθ. 2 παρ. 1 Ν. 446/1976) «2.Δι ’ αποφάσεων του Δ.Σ. της ΔΕΠΟΣ δύναται να ιδρύωνται δι’ ωρισμένον ή μη χρόνον, υποκαταστήματα αυτής οπουδήποτε εν Ελλάδι, ή εις το εξωτερικόν, προς εξυπηρέτησιν των λειτουργικών αναγκών της. Τα της συστάσεως και λειτουργίας των υποκαταστημάτων διέπονται υπό των σχετικών διατάξεων των υπό του άρθρ. 5 παρ. 6 του παρόντος προβλεπομένων. Κανονισμού εσωτερικής λειτουργίας της Επιχειρήσεως και Κανονισμού Καταστάσεως Προσωπικού (συμπλ. άρθρ. 2 παρ. 2 και 3 Νόμ. 446/1976)». Η παρ. 2 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). ΚΕΦΑΛΑΙΟΝ Β΄. Σκοπός και αρχαί Λειτουργίας. Σκοπός. Άρθρ.4.-«1.Σκοπός της ΔΕΠΟΣ είναι προσφορά κατοικίας και εν γένει η δημιουργία δυνατοτήτων στεγάσεως εις προσιτάς τιμάς και εις ικανοποιητικήν στάθμην οικιστικού περιβάλλοντος καθ’ άπασαν την Επικράτειαν, τόσο δι’ αστικήν όσον και δι’ αγροτικήν στέγασιν εις πρόσωπα μικράς και μεσαίας περιουσιακής και εισοδηματικής καταστάσεως ως και γενικώτερον, η δημιουργία ικανοποιητικών πολεοδομικών και οικιστικών συνθηκών, εις τα πλαίσια της ασκουμένης οικιστικής, χωροταξικής και κοινωνικής πολιτικής του Κράτους» (τροπ. άρθρ. 3 παρ. 1 Νόμ. 446/76). 2.Ως προσφορά κατοικίας νοείται, είτε η κατασκευή και πώλησις αυτοτελούς οικοδομής, διαμερίσματος ορόφου, πυρήνος ή κελύφους κατοικίας προς αποπεράτωσιν υπό του δικαιούχου ή οικοπέδου (κατασκευή έργων υποδομής) είτε η κατασκευή και η επί ενοικίω διάθεσις κατοικίας. (συμπληρ. άρθρ. 3 παρ. 1 Νόμ. 446/76 βάσει άρθρ. 56 παρ. 1 εδάφ. ε Νόμ. 947/1979). Οι παρ. 1 και 2 αντικαταστάθηκαν ως άνω από το Π.Δ. 12/8-9 Ιαν. 1981 (ΦΕΚ Α΄ 7). 3.Η εκτέλεσις των απαιτουμένων, δια την ως άνω εξασφάλισιν καταλλήλου πολεοδομικού περιβάλλοντος, πάσης φύσεως έργων των συναρτωμένων προς την κατασκευήν ολοκληρωμένων πολεοδομικών μονάδων, αποτελεί επίσης σκοπόν της ΔΕΠΟΣ. (άρθ. 3 παρ. 2 Ν. 446/76) 4.Η ΔΕΠΟΣ μεριμνά δια την εκτέλεσιν των απαιτουμένων έργων εξυγιάνσεως και αναμορφώσεως περιοχών αυθαιρέτων οικοδομημάτων και επεκτάσεων ή λειτουργουσών υπό δυσμενείς πολεοδομικάς συνθήκας καθώς και των πεπαλαιωμένων οικισμών. (άρθ. 3 παρ. 3 Ν. 446/76) 5.Η ΔΕΠΟΣ μεριμνά δια την εκπόνησιν πάσης φύσεως μελετών και ερευνών σχέσιν εχουσών προς την προώθησιν των θεμάτων της οικιστικής. (άρθ. 3 παρ. 4 Ν. 446/76) (Αντί για τη σελ. 470,813(α) Σελ. 470,813(β) Τεύχος Ι-73 Σελ. 65 Δημόσια Επιχείρηση Πολεοδομίας και Στεγάσεως 23.Δ.ρ.4-5 6.Εκπονεί μελέτας και εκτελεί εργασίας κατασκευής έργων υποδομής οικιστικών περιοχών επί τη βάσει προγραμμάτων καταρτιζομένων κατά τας διατάξεις του Ν. 947/79 «περί οικιστικών περιοχών». (άρθ. 56 παρ. 1 εδάφ. γ Ν. 947/79) 7.Αναλαμβάνει την εκπόνησιν των κτιριακών μελετών ως και την εκτέλεσιν έργων ωργανωμένης δομήσεως εντός ζωνών Ενεργού Πολεοδομίας. (άρθ. 56 παρ. 1 εδάφ. ε Ν. 947/79) 8.Μεριμνά δια την εκπόνησιν και εκτέλεσιν προγραμμάτων αστικού αναδασμού τα οποία ανατίθενται εις ταύτην κατά την προβλεπομένην υπό του άρθρου 43 του Ν. 947/79 διαδικασίαν. (άρθ. 56 παρ. 1 εδάφ. στ Ν. 947/79) 9.Μεριμνά δια την διοίκησιν και διαχείρισιν των εις το Δημόσιον περιερχομένων κατ’ εφαρμογήν των διατάξεων του Ν. 947/1979 περί οικιστικών περιοχών εκτάσεων ή μεμονωμένων ακινήτων μέχρι της διαθέσεώς των δια τους υπό των οικείων διατάξεων προβλεπομένους σκοπούς. (άρθ. 56 παρ. 1 εδάφ. δ Ν. 947/1979) 10.Αναλαμβάνει την ωργανωμένην κατασκευήν και προσφοράν κατοικίας εντός οικιστικών περιοχών εις πρόσωπα χρήζοντα ιδιαιτέρας μερίμνης, ως και εις τους εκτός Ελλάδος εργαζομένους Έλληνας, τους επιθυμούντας να αποκτήσουν ιδιόκτητον στέγην εις την πατρίδα των. (άρθ. 56 παρ. 1 εδάφ. ζ Ν. 947/79 και άρθ. 3 παρ. 5  Ν. 446/1976) «11.Ιδρύει Εταιρείας Ενεργού Πολεοδομίας, σύμφωνα με το άρθρ. 24 του Νόμ. 947/79, ή Μικτής Οικονομίας, σύμφωνα με το άρθρ. 25 του αυτονόμου ή συμμετέχει εις αυτάς και αναλαμβάνει κατόπιν εγκρίσεως του Υπουργού Χωροταξίας, Οικισμού και Περιβάλλοντος συμφώνως με το άρθρ. 27 παρ. 1 του Νόμ. 947/1979, την μελέτην και εκτέλεσιν των εν άρθρ. 23 παρ. 4 του ιδίου Νόμου προβλεπομένων έργων εντός Ζώνης Ενεργού Πολεοδομίας καθοριζομένης είτε δια του εν άρθρ. 14 παρ. 1 του Νόμ. 947/1979 προβλεπομένου Π.Δ/τος είτε δια της υπό του Ν.Δ. 1003/71 προβλεπομένης διαδικασίας, εφ’ όσον συντρέχουν οι κατ’ άρθρον 62 παρ. 3 του Νόμ. 947/1979 αναφερόμενοι λόγοι. (τρόπ. άρθρ. 24 και 25 Νόμ. 947/1979). Η παρ. 11 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 12.Μεριμνά δια την συλλογήν, ανάλυσιν και παροχήν πληροφοριών και στοιχείων αναγκαίων δια την κατάστρωσιν και εφαρμογήν της οικιστικής και στεγαστικής πολιτικής του Κράτους. Ειδικώτερα η ΔΕΠΟΣ υποβάλλει εις την Κυβέρνησιν δια του Υπουργού Χωροταξίας, Οικισμού και Περιβάλλοντος κατά μήνα Μάϊον εκάστου έτους Έκθεσιν επί της καταστάσεως και των προβλημάτων της Οικιστικής και Στεγάσεως της Χώρας. (άρθ. 56 παρ. 1 εδάφ. α Ν. 947/1979) Σελ. 470,814(β) Τεύχος Ι-73 Σελ. 66 13.Διενεργεί ερεύνας και μελέτας επί θεμάτων πολεοδομίας και οικιστικής εν γένει αναπτύξεως, ως και εκπονεί συγκεκριμένας χωροταξικάς μελέτας ή μελέτας οικιστικής αναπτύξεως ή αναμορφώσεως ως και ωργανωμένης δομήσεως δια την κατασκευήν και προσφοράν αρτίας κατοικίας. (άρθ. 56 παρ. 1 εδάφ. β και ε Ν. 947/79) 14.Δια του καταρτιζομένου κατά τας διατάξεις του άρθρου 5 παρ. 2α του παρόντος προγράμματος Στόχων Πολιτικής και Σταθεροτύπων προσδιορίζεται εκάστοτε το συγκεκριμένον ποσοτικόν ή και ποιοτικόν περιεχόμενον των όρων: «α)Προσιτή τιμή, (β)ικανοποιητικαί πολεοδομικαί συνθήκαι, (γ)ικανοποιητικαί στεγαστικαί συνθήκαι, (δ)άτομα μικράς και μεσαίας εισοδηματικής και περιουσιακής καταστάσεως και (ε) άτομα χρήζοντα ειδικής μερίμνης, λαμβανομένων πάντοτε υπ’ όψιν των οικονομικών και κοινωνικών συνθηκών και δυνατοτήτων της Χώρας. Επί τη βάσει των ανωτέρω δεδομένων καταρτίζεται δι’ αποφάσεως του Διοικητικού Συμβουλίου ο εκάστοτε ισχύων Κανονισμός Δικαιούχων και Παροχών (συμπληρ. άρθρ. 4 παρ. 5 Νόμ. 446/76)». Το εδάφ. α΄ αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 15.Μεριμνά δια την συλλογήν, ανάλυσιν και παροχήν πληροφοριών και στοιχείων αναγκαίων δια την κατάστρωσιν της οικιστικής πολιτικής, ενημερώνουσα σχετικώς την Κυβέρνησιν και την κοινήν γνώμην. (άρθ. 56 παρ. 1 εδάφ. α Ν. 947/1979) 16.Δύναται να παρέχη πιστώσεις εκ των κεφαλαίων αυτής προς χορήγησιν εντόκων ή ατόκων οικοδομικών ή στεγαστικών δανείων εις δικαιούχους στέγης, ομάδας ή άτομα, δια την απόκτησιν κατοικίας υφισταμένης εντός περιοχής οικιστικού προγράμματος της ΔΕΠΟΣ. Το ποσόν των ούτω παρεχομένων δανείων, οι όροι χορηγήσεως και εισπράξεως αυτών, ως και πάσα σχετική ρύθμισις, ορίζονται δια Κανονισμού καταρτιζομένου υπό του Διοικητικού Συμβουλίου της ΔΕΠΟΣ, εγκρινομένου δε υπό των Υπουργών Συντονισμού, Οικονομικών και Χωροταξίας, Οικισμού και Περιβάλλοντος και δημοσιευομένου δια της Εφημερίδος της Κυβερνήσεως. (άρθ. 11 παρ. 2 Ν. 446/76) 17.Μεριμνά δια την ανατιθεμένην εις αυτήν υπό λοιπών φορέων στεγαστικής πολιτικής εκτέλεσιν έργων ή παροχήν υπηρεσιών προς συντονισμόν των υπό των φορέων τούτων εφαρμοζομένων προγραμμάτων επί σκοπώ προσαρμογής αυτών εις τα πλαίσια της εκάστοτε οικιστικής πολιτικής. (άρθ. 4 παρ. 2 Ν. 446/76) 18.Η ΔΕΠΟΣ δύναται προς εξοικονόμησιν πόρων απαραιτήτων δια την χρηματοδότησιν των προγραμμάτων της και των εν γένει σκοπών αυτής να πωλή ελευθέρως οικόπεδά της ή να εκμισθοί οικοδομούμενα ιδιόκτητα κτίσματά της ή ιδιοκτήτους της κοινωφελείς χώρους και κοινόχρηστα κτίριά της και να διαθέτη το προϊόν της πωλήσεως ή ενοικιάσεως δια τον άνω σκοπόν. (άρθ. 12 παρ. 1 εδάφ. β Ν. 446/76) 23.Δ.ρ.5 Δημόσια Επιχείρηση Πολεοδομίας και Στεγάσεως Άρθρον 5. Αρχαί Λειτουργίας. 1.Δια της λειτουργίας της η ΔΕΠΟΣ επιδιώκει την μεγιστοποίησιν της οικονομικής και κοινωνικής αποτελεσματικότητος των εις την διάθεσίν της πόρων και μέσων. Η διάρθρωσις και δομή των συστημάτων διοικήσεως και προγραμματισμού της επιχειρήσεως, λογιστικής διαχειρίσεως και των συστημάτων προγραμματισμού, διοικήσεως και οργανώσεως των έργων, είναι τοιαύτη ώστε να επιτρέπει τον έλεγχον και την παρακολούθησιν της ανωτέρω αποτελεσματικότητος. (συμπληρ. άρθ. 4 παρ. 5 Ν. 446/76) «2.Προς επίτευξιν των ανωτέρω, η ΔΕΠΟΣ λειτουργεί επί τη βάσει (α) Προγράμματος Στόχων Πολιτικής και Σταθεροτύπων (STANDARDS), (β) Μακροχρονίου Προγράμματος Δραστηριοτήτων, (γ) Ετησίου Προγράμματος και Προϋπολογισμού, (δ) Κανονισμού Εσωτερικής Λειτουργίας, κατά τα εις τας επομένας παραγράφους οριζόμενα, (ε) Κανονισμού διοικήσεως, οργανώσεως και εκτελέσεως των έργων και (στ) Επιλογής προδιαγραφών δια την εκτέλεσιν των έργων, (συμπληρ. άρθρ. 4 παρ. 5 Νόμ. 446/76)». Η παρ. 2 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 3.Το Διοικητικόν Συμβούλιον της ΔΕΠΟΣ καταρτίζει και υποβάλλει τον Δεκέμβριον του 1980 προς έγκρισιν εις την εξ Υπουργών Οικονομικήν Επιτροπήν εισηγήσει του Υπουργού Χωροταξίας, Οικισμού και Περιβάλλοντος, πρόγραμμα Στόχων Πολιτικής και Σταθεροτύπων. Το ως άνω Πρόγραμμα διαβιβάζεται και προς το Γνωμοδοτικόν Συμβούλιον. Το Πρόγραμμα περιέχει ιδία : Τεκμηριωμένην περιγραφήν και εκτίμησιν της στεγαστικής καταστάσεως των μικράς και μεσαίας εισοδηματικής και περιουσιακής καταστάσεως στρωμάτων του πληθυσμού της χώρας, επισήμανσιν των εφικτών στόχων και της ακολουθητέας πολιτικής, δια την βελτίωσίν της, τεκμηριωμένην περιγραφήν και εκτίμησιν των ενδεικνυομένων συναφών προς τους στόχους αυτούς γενικωτέρων μέτρων οικιστικής, πολεοδομικής, οικονομικής και  δημοσιονομικής πολιτικής και τα σταθερότυπα (STANDARDS), τα οποία κρίνονται εφικτά δια την βάσει αυτών θεμελίωσιν των δραστηριοτήτων της ΔΕΠΟΣ. Το ως άνω Πρόγραμμα αναθεωρείται ανά πενταετίαν κατά την αυτήν ως άνω διαδικασίαν, δύναται όμως να αναθεωρηθή εις ενδιάμεσα διαστήματα μερικώς ή ολικώς, εφ’ όσον διαπιστωθή σημαντική μεταβολή των πραγματικών συνθηκών. (συμπληρ. άρθ. 4 παρ. 5 Ν. 446/76) «4.Το Διοικητικόν Συμβούλιον της ΔΕΠΟΣ καταρτίζει και υποβάλλει ανά πενταετίαν προς έγκρισιν εις την εξ Υπουργών Οικονομικήν Επιτροπήν εισηγήσει του Υπουργού Χωροταξίας, Οικισμού και Περιβάλλοντος, μακροχρόνιον πρόγραμμα Δραστηριοτήτων μετά την έγκρισιν του Προγράμματος Στόχων Πολιτικής και Σταθεροτύπων της προηγουμένης παραγράφου. Το πρώτον μακροχρόνιον  πρόγραμμα υποβάλλει τον Μάρτιον του 1981. Το μακροχρόνιον πρόγραμμα είναι πενταετούς προοπτικής, αναθεωρείται δε τακτικώς κατ’ έτος δια της αυτής ως άνω διαδικασίας, βάσει των εν τω μεταξύ σημειουμένων εξελίξεων. Το πρόγραμμα εναρμονίζεται προς τας εκάστοτε οικονομικάς, χωροταξικάς, οικιστικάς και στεγαστικάς ανάγκας της Χώρας. Το ως άνω πρόγραμμα διαβιβάζεται και εις το Γνωμοδοτικόν Συμβούλιον. (τρόπ. άρθρ. 4 παρ. 5 του Νόμ. 446/76)». Η παρ. 4 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 5.Το Διοικητικόν Συμβούλιον της ΔΕΠΟΣ καταρτίζει και υποβάλλει προς έγκρισιν εις τον Υπουργόν Χωροταξίας, Οικισμού και Περιβάλλοντος την 31ην Οκτωβρίου εκάστου έτους, Ετήσιον Πρόγραμμα περιλαμβάνον τα επί μέρους προγράμματα και δραστηριότητας της Επιχειρήσεως, τας γενικάς αρχάς πολιτικής τας οποίας σκοπεύει να ακολουθήση ως προς την εκτέλεσιν των ανωτέρω, το Πρόγραμμα των επενδύσεών της συνοδευόμενον υπό Προγράμματος χρηματοδοτήσεώς των, συνοπτικήν εκτίμησιν της κοινωνικής και δημοσίας ωφελείας ήτις ήθελεν προκύψει εκ της προγραμματιζομένης δραστηριότητός της, τον Ετήσιον Προϋπολογισμόν Εσόδων και Δαπανών και Ειδικήν Έκθεσιν συσχετίσεως του ετησίου Προγράμματος προς το μακροχρόνιον Πρόγραμμά της. Το ετήσιον Πρόγραμμα και ο Προϋπολογισμός διαβιβάζονται και εις το Γνωμοδοτικόν Συμβούλιον. (τροπ. άρθ. 4 παρ. 5 Ν. 446/76) 6.Το Διοικητικόν Συμβούλιον της ΔΕΠΟΣ καταρτίζει Κανονισμόν Εσωτερικής Λειτουργίας της Επιχειρήσεως, ένθα περιγράφεται η υπηρεσιακή διάρθρωσις, η κατανομή των αρμοδιοτήτων, αι σχετιζόμεναι με αυτάς διαδικασίαι, καθώς και πασά ετέρα διάρθρωσις και διαδικασία αφορώσα εις την λειτουργίαν της Επιχειρήσεως. Ο ανωτέρω Κανονισμός υποβάλλεται προς έγκρισιν εις τον Υπουργόν Χωροταξίας, Οικισμού και Περιβάλλοντος. «7.Το Διοικητικόν Συμβούλιον καταρτίζει Κανονισμόν των υπό της ΔΕΠΟΣ ή υπό τρίτων κατ’ ανάθεσιν υπ’ αυτής εκτελεσθησομένων έργων, ο οποίος θα περιλαμβάνη τα της διοικήσεως, οργανώσεως και εκτελέσεως των έργων. Ο καταρτισθησόμενος Κανονισμός θέλει συνταχθή μέχρις 31 Μαρτ. 1981 και υποβληθή προς έγκρισιν εις τον Υπουργόν Χωροταξίας, Οικισμού και Περιβάλλοντος. Ο ως άνω Κανονισμός αναθεωρείται εφ’ όσον διαπιστωθή σημαντική μεταβολή των πραγματικών συνθηκών κατά την αυτήν διαδικασίαν». "8.Η εκτέλεσις των έργων της ΔΕΠΟΣ και των προς αυτά συναρτωμένων προμηθειών και εργασιών γίνεται κατ’ εξαίρεσιν από των εκάστοτε ισχυουσών διατάξεων περί αναθέσεως μελετών και εκτελέσεως των Δημοσίων Έργων και διενεργείας κρατικών προμηθειών. (συμπ. άρθρ. 4 παρ. 3 Νόμ. 446/1976)». Οι παρ. 7 και 8 αντικαταστάθηκαν ως άνω από το Π.Δ. 12/8-9 Ιαν. 1981 (ΦΕΚ Α΄ 7). (Αντί για τη σελ. 470,815) Σελ. 470,815(α) Τεύχος Ι-73 Σελ. 67 Δημόσια Επιχείρηση Πολεοδομίας και Στεγάσεως 23.Δ.ρ.5 ΚΕΦΑΛΑΙΟΝ Γ΄ Διοίκησις, Έλεγχος, Εποπτεία και Γνωμοδοτικόν  Συμβούλιον. Άρθρον 6. Όργανα της ΔΕΠΟΣ. Με την παρ. 1 άρθρ. 1 του Π.Δ. 190/3-5 Μαΐου 1988 (ΦΕΚ Α΄ 82) καταργήθηκε η θέση του Γενικού Διευθυντή της ΔΕΠΟΣ. Σύμφωνα δε με την παρ. 2 άρθρ. 1 του παραπάνω Π.Δ/τος όπου στις διατάξεις του Π.Δ. 811/1980 «προβλέπεται άσκηση αρμοδιοτήτων του Γενικού Διευθυντή ή σύμπραξη αυτού με τον πρόεδρο ή άλλα όργανα της ΔΕΠΟΣ, την αρμοδιότητα αυτή ασκεί μόνον ο Πρόεδρος του Διοικητικού Συμβουλίου». Όργανα της ΔΕΠΟΣ είναι: α)το Διοικητικόν Συμβούλιον, β)ο Γενικός Διευθυντής και γ)το Γνωμοδοτικόν Συμβούλιον. (συμπλ. άρθρ. 5 Ν. 446/76) Άρθρον 7. Σύνθεσις, Αρμοδιότητες και Αρχαί Λειτουργίας  του Διοικητικού Συμβουλίου. 1.Η Διοίκησις και διαχείρισις των υποθέσεων της ΔΕΠΟΣ ασκείται υπό του Διοικητικού Συμβουλίου, αποτελουμένου εκ: α)Του Προέδρου. β)Του Αντιπροέδρου. γ)Του Γενικού Διευθυντού, και δ)Οκτώ Συμβούλων. (άρθρ. 6 παρ. 1 Ν 446/76) Με την παρ. 3 άρθρ. 1 του Π.Δ. 190/3-5 Μαΐου 1988 (ΦΕΚ Α΄ 82) ορίστηκε ότι: «Το Διοικητικό Συμβούλιο λειτουργεί με τον Πρόεδρο, τον Αντιπρόεδρο και εννέα συμβούλους». Σελ. 470,816(α) Τεύχος Ι-73 Σελ. 68 «2.Μέλη του διοικητικού συμβουλίου διορίζονται με απόφαση του Υπουργού Περιβάλλοντος, Χωροταξίας και Δημοσίων Έργων, πρόσωπα που έχουν το απαιτούμενο κύρος, γνώσεις και πείρα και μπορεί να συμβάλλουν στην επιτυχία του έργου της ΔΕΠΟΣ. Με την ίδια απόφαση διορίζεται ο πρόεδρος και ο αντιπρόεδρος. Ο πρόεδρος πρέπει επιπροσθέτως να είναι πρόσωπο τεχνικής μορφώσεως και να έχει δίπλωμα του Εθνικού Μετσόβιου Πολυτεχνείου ή ισότιμης όμοιας ανωτάτης σχολής. Σε περίπτωση παραιτήσεως, θανάτου ή οριστικής αποχωρήσεως μέλους του διοικητικού συμβουλίου στη θέση του διορίζεται άλλο μέλος για τον υπόλοιπο χρόνο της θητείας του διοικητικού συμβουλίου (τροπ. συμπλ. άρθρ. 6 παρ. 2 και 7 Νόμ. 446/1976)». Η παρ. 2 αντικαταστάθηκε ως άνω από την παρ. 4 άρθρ. 1 του Π.Δ. 190/3-5 Μαϊου 1988 (ΦΕΚ Α΄ 82). 23.Δ.ρ.5 Δημόσια Επιχείρηση Πολεοδομίας και Στεγάσεως 3.Άπαντα τα μέλη του Διοικητικού Συμβουλίου διορίζονται επί πενταετεί θητεία, δύναται δε να επαναδιορισθούν. Η θητεία των μελών του Διοικητικού Συμβουλίου άρχεται από την 1ην Ιανουαρίου και λήγει την 31ην Δεκεμβρίου του πέμπτου έτους. Ειδικώς η θητεία των ήδη διορισθέντων μελών του Δ.Σ. λήγει την 31ην Δεκεμβρίου 1980. (συμπλ. άρθρ. 6 παρ. 3 Ν. 446/76) 4.Η θητεία του Προέδρου, του Αντιπροέδρου και του Γενικού Διευθυντού λήγει μετά της θητείας των μελών του Διοικητικού Συμβουλίου. (άρθρ. 6 παρ. 4 Ν. 446/76) 5.Μέλη του Διοικητικού Συμβουλίου της ΔΕΠΟΣ δεν δύναται να διορισθούν πρόσωπα ανίκανα να διορισθούν και ως δημόσιοι υπάλληλοι, πρόσωπα συμβεβλημένα μετά της ΔΕΠΟΣ, ως και πρόσωπα ευρισκόμενα εις υπαλληλικήν ή άλλην εξηρτημένην σχέσιν μετά προσώπων συμβεβλημένων μετ’ αυτής και εχόντων ιδιωτικόν συμφέρον εκ της τοιαύτης εξαρτήσεως. (τροπ. άρθρ. 6 παρ. 5 Ν. 446/76) 6.Αι ιδιότητες του Προέδρου, του Αντιπροέδρου και του Γενικού Διευθυντού της ΔΕΠΟΣ είναι ασυμβίβαστοι προς πάσαν ετέραν επαγγελματικήν απασχόλησιν. Εις την θέσιν του Προέδρου, Αντιπροέδρου Δ.Σ. και Γενικού Διευθυντού της ΔΕΠΟΣ δεν δύναται να διορισθή πρόσωπον όπερ διετέλεσεν υπάλληλος της ΔΕΠΟΣ οιουδήποτε βαθμού και θέσεως προ της παρελεύσεως πλήρους τριετίας από της καθ’ οιονδήποτε τρόπον αποχωρήσεώς του εκ της θέσεώς του ταύτης. (τροπ. άρθρ. 6 παρ. 8 Ν. 446/76) 7.Τον Πρόεδρον του Διοικητικού Συμβουλίου απόντα η κωλυόμενον αναπληροί ο Αντιπρόεδρος. (άρθρ. 6 παρ. 8 Ν. 446/76) 8.Το Προεδρικόν Διάταγμα περί διορισμού των μελών του Δ.Σ. εκδίδεται καθ’ έκαστον Δεκέμβριον του έτους καθ’ ο λήγει η πενταετία της θητείας του υφισταμένου Δ.Σ.. Ειδικώς το πρώτον μετά την δημοσίευσιν του παρόντος Π.Δ. περί διορισμού μελών Διοικητικού Συμβουλίου εκδίδεται εντός του Δεκεμβρίου του έτους 1980. 9.Το Διοικητικόν Συμβούλιον τελεί εν απαρτία παρόντων 7 εκ των μελών του. Η μη συμπλήρωσις της συγκροτήσεως του Διοικητικού Συμβουλίου δια πάντων των μελών του δεν κωλύει την λειτουργίαν του, εφ’ όσον κατά τας συνεδριάσεις υφίσταται η ως άνω απαρτία. (άρθρ. 6 παρ. 9 Ν. 446/76) «10.Αι αντιμισθίαι των μελών του Διοικητικού Συμβουλίου καθορίζονται δια κοινής αποφάσεως των Υπουργών Οικονομικών και Χωροταξίας, Οικισμού και Περιβάλλοντος. (τρόπ. άρθρ. 6 παρ. 10 Νόμ. 446/76)». Η παρ. 10 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 11.Το Διοικητικόν Συμβούλιον είναι αρμόδιον όπως: «α)Εγκρίνει ή αναθεωρεί εντός των πλαισίων της γενικωτέρας Χωροταξικής και Οικιστικής Πολιτικής του Κράτους, το σχέδιον προγράμματος στόχων Πολιτικής και Σταθεροτύπων, το Μακροχρόνιον Πρόγραμμα, τα ετήσια Προγράμματα και Προϋπολογισμούς, τον Κανονισμόν Εσωτερικής Λειτουργίας, τον Κανονισμόν Καταστάσεως Προσωπικού της ΔΕΠΟΣ και την Ετησίαν Έκθεσιν επί της καταστάσεως και των προβλημάτων της Οικιστικής Πολιτικής και Στεγάσεως». «β)Εγκρίνει μετ’ εισήγησιν του Προέδρου του Διοικητικού Συμβουλίου και του Γενικού Διευθυντού τον ετήσιον προϋπολογισμόν, την ετησίαν έκθεσιν πεπραγμένων και τον Ισολογισμόν της ΔΕΠΟΣ, υποβάλλει ταύτα εις τον Υπουργόν Χωροταξίας, Οικισμού και Περιβάλλοντος και τα κοινοποιεί εις το Γνωμοδοτικόν Συμβούλιον». «γ)Παρακολουθεί την όλην λειτουργίαν της ΔΕΠΟΣ δια του Προέδρου αυτού (άρθρ. 7 παρ. 1 εδάφ. γ Νόμ. 446/1976)». «δ)Καταρτίζει τους υπό του παρόντος Δ/τος προβλεπομένους Κανονισμούς εκτός του Κανονισμού Λειτουργίας του Γνωμοδοτικού Συμβουλίου (συμπλ. άρθρ. 7 παρ. 1 εδάφ. δ΄ Νόμ. 446/76)». Τα εδάφ. α-δ αντικαταστάθηκαν ως άνω από το Π.Δ. 12/8-9 Ιαν. 1981 (ΦΕΚ Α΄ 7). (Μετά τη σελ. 470,816(α) Σελ. 470,8161 Τεύχος Ι-73 Σελ. 69 Δημόσια Επιχείρηση Πολεοδομίας και Στεγάσεως 23.Δ.ρ.5 23.Δ.ρ.5 Δημόσια Επιχείρηση Πολεοδομίας και Στεγάσεως ε)Διορίζη και απολύη κατόπιν εισηγήσεως του Προέδρου του Δ.Σ. και του Γενικού Διευθυντού, συμφώνως προς τον Κανονισμόν Καταστάσεως Προσωπικού και μετ’ έγκρισιν του Υπουργού Χωροταξίας, Οικισμού και Περιβάλλοντος, τους τρεις Διευθυντάς, τον Νομικόν Σύμβουλον και τον αναπληρωτήν Νομικόν Σύμβουλον της ΔΕΠΟΣ ως και το λοιπόν προσωπικόν πλην του Υπηρετικού τοιούτου. (τροπ. άρθρ. 7 παρ. 1 εδάφ. στ Ν. 446/76) στ)Αποφασίζη επί των θεμάτων τα οποία υποβάλλει εις αυτό ο Γενικός Διευθυντής. (άρθρ. 7 παρ. 1 εδάφ. ζ Ν. 446/76) 12.Των συνεδριάσεων του Διοικητικού Συμβουλίου δύναται να μετέχουν άνευ δικαιώματος ψήφου, οι τρεις Διευθυνταί, ο Νομικός Σύμβουλος της ΔΕΠΟΣ ή ο αναπληρωτής αυτού, ως και παν έτερον αρμόδιον πρόσωπον, καλούμενον υπό του Προέδρου του Διοικητικού Συμβουλίου. (συμπλ. άρθρ. 7 παρ. 2 Ν. 446/76) 13.Δια Κανονισμού καταρτιζομένου υπό του Διοικητικού Συμβουλίου, εγκρινομένου υπό του Υπουργού Χωροταξίας, Οικισμού και Περιβάλλοντος και δημοσιευομένου δια της Εφημερίδος της Κυβερνήσεως καθορίζονται τα της συγκλήσεως και λειτουργίας του Διοικητικού Συμβουλίου, τα των περαιτέρω εν γένει αρμοδιοτήτων και καθηκόντων εν γένει του Προέδρου, του Γενικού Διευθυντού και των λοιπών Μελών του Διοικητικού Συμβουλίου, ως και των εξουσιοδοτήσεων δια την ενάσκησιν μέρους των αρμοδιοτήτων του Γενικού Διευθυντού παρ’ ετέρων υπαλλήλων της ΔΕΠΟΣ του ήδη δημοσιευθέντος Κανονισμού, ισχύοντος μέχρι τροποποιήσεώς του. 14.Δι’ αποφάσεως του Δ.Σ. δύναται να εκχωρούνται και μεταβιβάζονται μέρος των αρμοδιοτήτων του εις τον Γενικόν Διευθυντήν ή εις τους υπ’ αυτόν Διευθυντάς. (τροπ. άρθρ. 7 παρ. 3 Ν. 446/76) Άρθρον 8. Πρόεδρος-Αντιπρόεδρος Δ.Σ. 1.Ο Πρόεδρος του Δ.Σ. παρακολουθεί και εποπτεύει την όλην λειτουργίαν της ΔΕΠΟΣ και την εκτέλεσιν των αποφάσεων του Διοικητικού Συμβουλίου, ενημερούμενος επί της εν γένει δράσεως και λειτουργίας της ΔΕΠΟΣ και των υπηρεσιών της. «2.Εισηγείται μετά του Γενικού Διευθυντού εις το Δ.Σ. τον ετήσιον προϋπολογισμόν, την Ετησίαν Έκθεσιν Πεπραγμένων και τον Ισολογισμόν, ως και περί του διορισμού και της απολύσεως των Διευθυντών, του Νομικού Συμβούλου, του Αναπληρωτού αυτού, ως και του λοιπού προσωπικού της ΔΕΠΟΣ». Η παρ. 2 αντικαταστάθηκε ως άνω από το Π.Δ. 12/8-9 Ιαν. 1981 (ΦΕΚ Α΄ 7). 3.Εκπροσωπεί την ΔΕΠΟΣ ενώπιον παντός εν γένει Δικαστηρίου οιουδήποτε βαθμού και Δικαιοδοσίας ως και ενώπιον πάσης άλλης Αρχής διορίζων πληρεξουσίους με εντολάς εκπροσωπήσεώς του. 4.Υπογράφει τον ετήσιον Προϋπολογισμόν, τον Ισολογισμόν και την Έκθεσιν Πεπραγμένων της ΔΕΠΟΣ, το Ετήσιον και τα Μακροχρόνια Προγράμματα Δραστηριοτήτων, ως και τους πάσης φύσεως Κανονισμούς της ΔΕΠΟΣ. Τας συμβάσεις με αντικείμενον ιδιαιτέρως μεγάλης  αξίας, προσδιοριζομένης εκάστοτε δι’ αποφάσεως του Διοικητικού Συμβουλίου, τας πάσης φύσεως υπό της ΔΕΠΟΣ εκδιδομένας μετοχάς, και τίτλους ομολόγων. Τας υποβαλλομένας εις την Κυβέρνησιν εισηγήσεις τας αναφερομένας εις την άσκησιν πολιτικής ή νομοθετικής ρυθμίσεως. (Αι παράγραφοι 1-4 αποτελούν συμπλήρωσιν άρθρου 7 παρ. 1 εδάφ. γ Ν. 446/76). 5.Τον Πρόεδρον του Διοικητικού Συμβουλίου απόντα ή κωλυόμενον αναπληροί εις άπαντα τα καθήκοντα του ο Αντιπρόεδρος του Δ.Σ. Ο Πρόεδρος του Δ.Σ. δύναται να εκχωρή μέρος της ενασκήσεως των αρμοδιοτήτων του εις τον Αντιπρόεδρον. (συμπλ. άρθρ. 6 παρ. 8 Ν. 446/76) Γενικός Διευθυντής-Διευθυνταί.